《诗二十五首 其三 右英夫人所喻》
魏晋·云林右英夫人

绛阙排广霄，披丹登景房。紫旗振云霞，羽晨舞八风。

停盖濯景振，采秀月支峰。咀嚼三台华，吐吸九神芒。

椿数无绝纪，协日积童蒙。携袂明真馆，仰期无上皇。

北钧唱羽人，玉贤粲贤众。云何波浪宇，得失为我钟。

引领嚣庭内，开心拟秽冲。习适荣辱域，罕蹑希林宫。

一静安足苦，试去视沧浪。